phoneee/thai-legal-corpus huggingface dataset:
ระเบียบกรมการจัดหางานระเบียบกรมการจัดหางานว่าด้วยการขออนุญาตจัดส่งคนหางานไปทำงานในต่างประเทศ(ฉบับที่ ๔)พ.ศ. ๒๕๔๕(เพื่อรับหนังสืออนุญาตจต. ๓)[๑] โดยที่มาตรา ๓๖ (๑)แห่งพระราชบัญญัติจัดหางานและคุ้มครองคนหางาน พ.ศ. ๒๕๒๘แก้ไขเพิ่มเติมโดยพระราชบัญญัติจัดหางานและคุ้มครองคนหางาน (ฉบับที่ ๒) พ.ศ. ๒๕๓๗กำหนดให้ผู้รับอนุญาตจัดหางานเพื่อไปทำงานในต่างประเทศที่ประสงค์จะจัดส่งคนหางานไปทำงานในต่างประเทศส่งสัญญาจัดหางานเงื่อนไขการจ้างแรงงานและหลักฐานอื่นที่อธิบดีกรมการจัดหางานกำหนดเพื่ออธิบดีกรมการจัดหางานพิจารณาอนุญาตก่อนส่งคนหางานไปทำงานในต่างประเทศประกอบความในข้อ ๙ แห่งระเบียบสำนักนายกรัฐมนตรีว่าด้วยการปฏิบัติราชการเพื่อประชาชนของหน่วยงานของรัฐพ.ศ. ๒๕๓๒ กำหนดให้หน่วยงานของรัฐออกระเบียบเพื่อกำหนดขั้นตอนและระยะเวลาปฏิบัติราชการเพื่อประชาชนอธิบดีกรมการจัดหางานจึงวางระเบียบไว้ ดังต่อไปนี้ข้อ ๑ ระเบียบนี้เรียกว่าระเบียบกรมการจัดหางาน ว่าด้วยการขออนุญาตจัดส่งคนหางานไปทำงานในต่างประเทศ(ฉบับที่ ๔) พ.ศ. ๒๕๔๕ข้อ ๒ ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ให้ยกเลิกระเบียบกรมการจัดหางานว่าด้วยการขออนุญาตจัดส่งคนหางานไปทำงานในต่างประเทศ(ฉบับที่ ๓) พ.ศ. ๒๕๓๘ข้อ ๔ ในระเบียบนี้อธิบดี หมายความว่า อธิบดีกรมการจัดหางานผู้รับอนุญาต หมายความว่าผู้รับอนุญาตจัดหางานเพื่อไปทำงานในต่างประเทศข้อ ๕ ผู้รับอนุญาตที่ประสงค์จะขออนุญาตจัดส่งคนหางานไปทำงานในต่างประเทศตามมาตรา ๓๖ (๑) ให้ยื่นคำขอตามแบบ จง.๒๗ ท้ายระเบียบนี้พร้อมเอกสารที่ระบุไว้ในแบบดังกล่าวข้อ ๖ การยื่นคำขอตามข้อ ๕ผู้รับอนุญาตที่มีสำนักงานตั้งอยู่ในกรุงเทพมหานครให้ยื่นคำขอ ณ กรมการจัดหางานผู้รับอนุญาตที่มีสำนักงานตั้งอยู่ในจังหวัดอื่นให้ยื่นคำขอ ณสำนักงานจัดหางานจังหวัดนั้นหรือ ณ กรมการจัดหางานข้อ ๗ ในกรณีที่จัดหางานจังหวัดได้รับคำขอพร้อมด้วยเอกสารตามข้อ๕ ให้จัดหางานจังหวัดนั้นส่งคำขอพร้อมด้วยหลักฐานที่มีรายละเอียดครบถ้วนไปยังอธิบดีภายในห้าวันทำการนับแต่วันที่คำขอมีรายละเอียดครบถ้วนข้อ ๘ เมื่ออธิบดีได้รับคำขอพร้อมเอกสารตามข้อ ๕แล้ว อธิบดีจะแจ้งผลการพิจารณาให้ผู้รับอนุญาตทราบภายในห้าวันทำการนับแต่วันที่มีคำสั่งอนุญาตหรือไม่อนุญาตกรณีที่มีคำสั่งไม่อนุญาตให้อธิบดีแสดงเหตุผลของการไม่อนุญาตประกอบไว้ด้วยข้อ ๙ กรณีผู้รับอนุญาตประสงค์จะขอขยายระยะเวลาดำเนินการจัดส่งเนื่องจากไม่สามารถดำเนินการจัดส่งคนหางานที่ได้รับอนุญาตแล้วไปทำงานในต่างประเทศภายในกำหนดเวลาตามหนังสืออนุญาต(จต. ๓) ได้ ให้ผู้รับอนุญาตยื่นคำขอขยายระยะเวลาดำเนินการจัดส่งตามแบบท้ายระเบียบนี้พร้อมหลักฐานที่ระบุไว้ในแบบดังกล่าวต่ออธิบดีก่อนวันที่หนังสืออนุญาตนั้นสิ้นอายุและอธิบดีจะแจ้งผลการพิจารณาให้ผู้รับอนุญาตทราบภายในสองวันทำการนับแต่วันที่ได้รับเอกสารครบถ้วนข้อ ๑๐ อธิบดีอาจมีคำสั่งยกเลิกหนังสืออนุญาต(จต. ๓) ก็ได้เมื่อมีเหตุผลอันสมควรข้อ ๑๑ บรรดาคำขอที่เจ้าหน้าที่ได้รับไว้ก่อนวันที่ระเบียบนี้ใช้บังคับให้ปฏิบัติตามระเบียบกรมการจัดหางานว่าด้วยการขออนุญาตจัดส่งคนหางานไปทำงานในต่างประเทศ(ฉบับที่ ๓) พ.ศ. ๒๕๓๘ข้อ ๑๒ ให้อธิบดีรักษาการตามระเบียบนี้ประกาศ ณ วันที่ ๒๙ เมษายน พ.ศ. ๒๕๔๕วันชัย ผดุงศุภไลยอธิบดีกรมการจัดหางานวิภา/ผู้จัดทำ๑๒ มีนาคม ๒๕๕๕[๑] ราชกิจจานุเบกษาเล่ม ๑๑๙/ตอนพิเศษ ๓๘ ง/หน้า ๕๑/๑ พฤษภาคม ๒๕๔๔
คําสั่งนายทะเบียนที่ 4/2547เรื่อง การกําหนดระยะเวลาประกันภัยตามกรมธรรม์คุ้มครองผู้ประสบภัยจากรถ-------------------------------------------- เพื่อให้ผู้เอาประกันภัยสามารถเอาประกันภัยรถตามกรมธรรม์คุ้มครองผู้ประสบภัยจากรถ โดยมีระยะเวลาประกันภัยต่ํากว่าหรือเกินกว่า 1 ปีได้ อาศัยอํานาจตามมาตรา 29 วรรคสอง และมาตรา 30 วรรคสอง แห่งพระราชบัญญัติประกันวินาศภัย พ.ศ. 2535 นายทะเบียนจึงมีคําสั่งดังนี้ข้อ ๑ ให้ยกเลิกประกาศนายทะเบียน เรื่อง ระยะเวลาการประกันภัยรถ ตามพระราชบัญญัติคุ้มครองผู้ประสบภัยจากรถ พ.ศ. 2535 ลงวันที่ 21 กรกฎาคม 2546ข้อ ๒ ให้ระยะเวลาประกันภัยตามกรมธรรม์คุ้มครองผู้ประสบภัยจากรถมีกําหนด 1 ปี เว้นแต่เป็นความประสงค์ของผู้เอาประกันภัย ให้บริษัทรับประกันภัยโดยมีระยะเวลาประกันภัยต่ํากว่า 1 ปี หรือเกินกว่า 1 ปีได้ แต่ต้องไม่เกิน 2 ปี โดยให้ใช้อัตราเบี้ยประกันภัยแบบเฉลี่ยรายวัน ทั้งนี้ ตั้งแต่บัดนี้เป็นต้นไปผู้มีอํานาจลงนาม - สั่ง ณ วันที่ 27 เมษายน พ.ศ. 2547พจนีย์ ธนวรานิชอธิบดีกรมการประกันภัยนายทะเบียน
กฎ กกฎ ก.ตร.ว่าด้วยหลักเกณฑ์และวิธีการแต่งตั้งข้าราชการตำรวจพ.ศ. ๒๕๕๘ อาศัยอำนาจตามคำสั่งหัวหน้าคณะรักษาความสงบแห่งชาติที่ ๔๔/๒๕๕๘ ลงวันที่ ๔ ธันวาคม พ.ศ. ๒๕๕๘ ประกอบกับมติ ก.ตร. ในการประชุมครั้งที่ ๑๘/๒๕๕๘ เมื่อวันที่ ๒๘ ธันวาคม พ.ศ. ๒๕๕๘ จึงออกกฎ ก.ตร. ไว้ดังต่อไปนี้ข้อ๑[๑] กฎ ก.ตร. นี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๒ ให้นำกฎ ก.ตร.ว่าด้วยหลักเกณฑ์และวิธีการแต่งตั้งและโยกย้ายข้าราชการตำรวจระดับสารวัตรถึงจเรตำรวจแห่งชาติและรองผู้บัญชาการตำรวจแห่งชาติ พ.ศ. ๒๕๔๙ ประกาศ มติ หลักเกณฑ์ใดๆ ที่เกี่ยวข้อง หรือกรณีที่กำหนดไว้แล้วซึ่งใช้อยู่เดิม มาใช้บังคับในการคัดเลือกการทำความตกลง การให้ความเห็นชอบ และการแต่งตั้งข้าราชการตำรวจให้ดำรงตำแหน่งตั้งแต่ระดับจเรตำรวจแห่งชาติและรองผู้บัญชาการตำรวจแห่งชาติลงมาเท่าที่ไม่ขัดหรือแย้งกับบทบัญญัติแห่งพระราชบัญญัติตำรวจแห่งชาติ พ.ศ. ๒๕๔๗และที่แก้ไขเพิ่มเติมตามประกาศคณะรักษาความสงบแห่งชาติ ฉบับที่ ๘๘/๒๕๕๗ ลงวันที่๑๐ กรกฎาคม พ.ศ. ๒๕๕๗ และคำสั่งหัวหน้าคณะรักษาความสงบแห่งชาติ ที่ ๔๔/๒๕๕๘ ลงวันที่๔ ธันวาคม พ.ศ. ๒๕๕๘ ไปพลางก่อนจนกว่าจะมีกฎ ก.ตร. ใหม่ขึ้นใช้บังคับให้ไว้ ณ วันที่ ๓๐ธันวาคม พ.ศ. ๒๕๕๘พลเอก ประวิตร วงษ์สุวรรณรองนายกรัฐมนตรีปฏิบัติราชการแทนนายกรัฐมนตรีประธานกรรมการข้าราชการตำรวจหมายเหตุ :-เหตุผลในการประกาศใช้กฎ ก.ตร. ฉบับนี้ คือ โดยที่หัวหน้าคณะรักษาความสงบแห่งชาติ ได้มีคำสั่งที่๔๔/๒๕๕๘ ลงวันที่ ๔ ธันวาคม ๒๕๕๘ เรื่องการแก้ไขปัญหาการบริหารงานบุคคลของข้าราชการตำรวจ โดยในข้อ ๕ ของคำสั่งดังกล่าวกำหนดให้ ก.ตร. ดำเนินการออกกฎ ก.ตร. เพื่อปฏิบัติตามคำสั่งนี้ให้แล้วเสร็จภายใน๓๐ วัน นับแต่วันที่คำสั่งนี้ใช้บังคับแต่เนื่องจากในการออกกฎ ก.ตร. มีกระบวนการและขั้นตอนซึ่งต้องใช้ระยะเวลาในการดำเนินการจึงทำให้ไม่สามารถดำเนินการออกกฎให้แล้วเสร็จภายในระยะเวลาที่กำหนด ดังนั้นเพื่อให้การบริหารงานบุคคลในการแต่งตั้งข้าราชการตำรวจเป็นไปด้วยความเรียบร้อยและเป็นไปตามคำสั่งหัวหน้าคณะรักษาความสงบแห่งชาติจึงจำเป็นที่จะต้องนำกฎ ก.ตร.ว่าด้วยหลักเกณฑ์และวิธีการแต่งตั้งและโยกย้ายข้าราชการตำรวจระดับสารวัตรถึงจเรตำรวจแห่งชาติและรองผู้บัญชาการตำรวจแห่งชาติ พ.ศ. ๒๕๔๙ ประกาศ มติหลักเกณฑ์ใด ๆ ที่เกี่ยวข้อง หรือกรณีที่กำหนดไว้แล้วซึ่งใช้อยู่เดิมมาใช้บังคับในการคัดเลือก การทำความตกลง การให้ความเห็นชอบ และการแต่งตั้งข้าราชการตำรวจเท่าที่ไม่ขัดหรือแย้งกับบทบัญญัติแห่งพระราชบัญญัติตำรวจแห่งชาติ พ.ศ. ๒๕๔๗และที่แก้ไขเพิ่มเติม ไปพลางก่อนจนกว่าจะมีกฎ ก.ตร. ใหม่ขึ้นใช้บังคับ จึงจำเป็นต้องออกกฎ ก.ตร. นี้วิศนี/ปริยานุช/จัดทำ๒๒ มกราคม ๒๕๕๙วิศนี/ตรวจ๒๒ มกราคม ๒๕๕๙[๑] ราชกิจจานุเบกษาเล่ม ๑๓๓/ตอนที่ ๓ ก/หน้า ๖/๘ มกราคม ๒๕๕๙
ประกาศกรมทรัพยากรธรณีประกาศกรมทรัพยากรธรณีเรื่องให้ซากดึกดำบรรพ์เป็นซากดึกดำบรรพ์ที่ขึ้นทะเบียน ๑๙๐๐๐๑๗๕๕๒อาศัยอำนาจตามความในมาตรา ๒๖ วรรคหนึ่งแห่งพระราชบัญญัติคุ้มครองซากดึกดำบรรพ์ พ.ศ. ๒๕๕๑ และข้อ ๔ (๒)แห่งประกาศคณะกรรมการคุ้มครองซากดึกดำบรรพ์ เรื่อง หลักเกณฑ์การประกาศเป็นแหล่งซากดึกดำบรรพ์ที่ขึ้นทะเบียนและเป็นซากดึกดำบรรพ์ที่ขึ้นทะเบียนพ.ศ. ๒๕๕๒ ซึ่งแก้ไขเพิ่มเติมโดยประกาศคณะกรรมการคุ้มครองซากดึกดำบรรพ์ เรื่องหลักเกณฑ์การประกาศเป็นแหล่งซากดึกดำบรรพ์ที่ขึ้นทะเบียนและเป็นซากดึกดำบรรพ์ที่ขึ้นทะเบียน(ฉบับที่ ๒) พ.ศ. ๒๕๕๖ อธิบดีกรมทรัพยากรธรณี ประกาศให้ซากดึกดำบรรพ์รหัสประจำซากดึกดำบรรพ์ THFชื่อซากดึกดำบรรพ์ สยามโมเทอร์เรียมกระบี่เอนซี(Siamotherium krabiense) สกุล/ประเภท สัตว์มีกระดูกสันหลังหน่วยหิน กลุ่มหินกระบี่ อายุ อีโอซีนตอนปลาย ประมาณ ๓๕ - ๓๓ ล้านปี ลักษณะรูปพรรณ สัณฐาน กระดูกกะโหลกและฟันบน (anterior skull fragment with upper teeth) ขนาด กว้าง๘.๔ ซม. ยาว ๑๑.๓ ซม. หนา ๓.๔ ซม. น้ำหนัก ๙๙ กรัม สถานที่ที่พบ บ่อเหมืองถ่านหิน(บ่อหวายเล็ก)ตำบล คลองขนาน อำเภอเหนือคลองจังหวัด กระบี่ ชื่อผู้ค้นพบ คณะสำรวจวิจัยโบราณชีววิทยาไทย- ฝรั่งเศส วันเดือนปีที่พบ พ.ศ. ๒๕๓๐ เจ้าของ/หรือผู้ครอบครอง กรมทรัพยากรธรณี เก็บรักษาไว้ที่สำนักคุ้มครองซากดึกดำบรรพ์ กรุงเทพฯ ตามรูปถ่ายแนบท้ายประกาศนี้ เป็นซากดึกดำบรรพ์ที่ขึ้นทะเบียนทั้งนี้ ตั้งแต่วันถัดจากวันประกาศในราชกิจจานุเบกษาเป็นต้นไป[๑]ประกาศณ วันที่ ๒๙ กรกฎาคม พ.ศ. ๒๕๕๗ปราณีตร้อยบางอธิบดีกรมทรัพยากรธรณี[เอกสารแนบท้าย]๑. รูปถ่ายซากดึกดำบรรพ์ รหัสประจำซากดึกดำบรรพ์ THF ๒๕๕๗ ๑ ๐๐๐๙๑(ดูข้อมูลจากภาพกฎหมาย)ปริยานุช/ผู้จัดทำ๑๐ ตุลาคม ๒๕๕๗จุฑามาศ/ผู้ตรวจ๑๕ ตุลาคม ๒๕๕๗[๑] ราชกิจจานุเบกษาเล่ม ๑๓๑/ตอนพิเศษ ๑๖๖ ง/หน้า ๑/๓ กันยายน ๒๕๕๗
กฎกระทรวงกฎกระทรวงกำหนดหลักเกณฑ์และวิธีการออกหนังสือสำคัญและการจดทะเบียนต่าง ๆที่เกี่ยวข้องตามโครงการจัดรูปที่ดินเพื่อพัฒนาพื้นที่พ.ศ. ๒๕๕๒[๑] อาศัยอำนาจตามความในมาตรา๔ และมาตรา ๗๑ วรรคหนึ่ง แห่งพระราชบัญญัติจัดรูปที่ดินเพื่อพัฒนาพื้นที่ พ.ศ.๒๕๔๗ อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๓ มาตรา ๔๑ และมาตรา ๔๒ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายรัฐมนตรีว่าการกระทรวงมหาดไทยออกกฎกระทรวงไว้ ดังต่อไปนี้ข้อ ๑ในการออกหนังสือแสดงสิทธิในที่ดินตามผังที่ดินแปลงใหม่ในโครงการจัดรูปที่ดินให้ดำเนินการดังต่อไปนี้(๑)ให้ผู้ดำเนินโครงการจัดรูปที่ดินแจ้งขอออกหนังสือแสดงสิทธิในที่ดินต่อพนักงานเจ้าหน้าที่ตามประมวลกฎหมายที่ดิน(๒)ในการแจ้งขอดำเนินการตาม (๑) ให้แนบเอกสารหรือหลักฐานดังต่อไปนี้ประกอบการพิจารณาด้วย(ก)หนังสือแสดงสิทธิในที่ดินและเอกสารหรือหลักฐานอื่นที่เกี่ยวข้องกับการออกหนังสือแสดงสิทธิในที่ดิน(ข)เอกสารหรือหลักฐานที่เกี่ยวข้องกับการให้ความเห็นชอบผังที่ดินแปลงใหม่ของคณะกรรมการส่วนจังหวัดเอกสารหรือหลักฐานเกี่ยวกับการประกาศผังที่ดินแปลงใหม่และจำนวนค่าชดเชย และเอกสารหรือหลักฐานการแจ้งเจ้าของที่ดินและในกรณีที่มีการอุทธรณ์ให้ส่งคำวินิจฉัยอุทธรณ์ของคณะกรรมการมาด้วย(ค)แผนผังการจัดรูปแปลงที่ดินแปลงใหม่ตาม (ข)พร้อมรายชื่อผู้มีสิทธิในที่ดินแต่ละแปลงข้อ ๒ในการรังวัดทำแผนที่เพื่อออกหนังสือแสดงสิทธิในที่ดินตามผังที่ดินแปลงใหม่ให้ผู้มีสิทธิในที่ดินตามผังที่ดินแปลงใหม่และผู้ดำเนินโครงการจัดรูปที่ดินร่วมนำทำการรังวัดปักหลักหมายเขตที่ดินและลงชื่อในฐานะผู้นำทำการรังวัดหรือพิสูจน์สอบสวนการทำประโยชน์ตามประมวลกฎหมายที่ดินข้อ ๓ให้พนักงานเจ้าหน้าที่ตามประมวลกฎหมายที่ดินดำเนินการออกหนังสือแสดงสิทธิในที่ดินให้แก่ผู้มีชื่อตามเอกสารหรือหลักฐานที่ผู้ดำเนินโครงการจัดรูปที่ดินแจ้งตามข้อ๑ โดยปฏิบัติตามประมวลกฎหมายที่ดินโดยอนุโลม แต่ไม่ต้องประกาศแจกโฉนดที่ดินเมื่อออกหนังสือแสดงสิทธิในที่ดินตามผังที่ดินแปลงใหม่แล้วให้มอบหนังสือแสดงสิทธิในที่ดินตามผังที่ดินแปลงใหม่ให้ผู้ดำเนินโครงการจัดรูปที่ดินซึ่งได้รับมอบอำนาจจากผู้มีสิทธิในที่ดินเพื่อดำเนินการต่อไปข้อ ๔ในการออกหนังสือกรรมสิทธิ์ในห้องชุดในโครงการจัดรูปที่ดิน ให้ผู้ดำเนินโครงการจัดรูปที่ดินแจ้งขอดำเนินการต่อพนักงานเจ้าหน้าที่ตามกฎหมายว่าด้วยอาคารชุดและให้ปฏิบัติตามหลักเกณฑ์และวิธีการตามที่กฎหมายว่าด้วยอาคารชุดกำหนดให้ไว้ ณ วันที่ ๑๘มีนาคม พ.ศ. ๒๕๕๒ชวรัตน์ ชาญวีรกูลรัฐมนตรีว่าการกระทรวงมหาดไทยหมายเหตุ :-เหตุผลในการประกาศใช้กฎกระทรวงฉบับนี้ คือ โดยที่มาตรา ๗๑ วรรคหนึ่งแห่งพระราชบัญญัติจัดรูปที่ดินเพื่อพัฒนาพื้นที่ พ.ศ. ๒๕๔๗ บัญญัติว่าการออกหนังสือแสดงสิทธิในที่ดินสำหรับที่ดินตามผังที่ดินแปลงใหม่หรือหนังสือกรรมสิทธิ์ในห้องชุดและการจดทะเบียนต่าง ๆ ที่เกี่ยวข้องเพื่อให้เป็นไปตามโครงการจัดรูปที่ดินให้เป็นไปตามหลักเกณฑ์และวิธีการที่กำหนดในกฎกระทรวง จึงจำเป็นต้องออกกฎกระทรวงนี้ปริยานุช/ผู้จัดทำ๓๐ มีนาคม ๒๕๕๒ฐิติพร/ปรับปรุง๑๘ เมษายน ๒๕๕๖วิชพงษ์/ตรวจ๑๙ เมษายน ๒๕๕๖[๑] ราชกิจจานุเบกษาเล่ม ๑๒๖/ตอนที่ ๑๘ ก/หน้า ๑๘/๒๗ มีนาคม ๒๕๕๒
พระราชกฤษฎีกาจัดตั้งเทศบาลตำบลสะเดาจังหวัดสงขลาพุทธศักราช ๒๔๘๒ ในพระปรมาภิไธยสมเด็จพระเจ้าอยู่หัวอานันทมหิดลคณะผู้สำเร็จราชการแทนพระองค์(ตามประกาศประธานสภาผู้แทนราษฎรลงวันที่ ๔สิงหาคม พุทธศักราช ๒๔๘๐)อาทิตย์ทิพอาภาพล.อ.เจ้าพระยาพิชเยนทรโยธินตราไว้ ณ วันที่๒๙ กันยายน พุทธศักราช ๒๔๘๒เป็นปีที่ ๖ในรัชกาลปัจจุบันโดยที่เห็นสมควรยกฐานะตำบลสะเดาอำเภอสะเดา จังหวัดสงขลา เป็นเทศบาลตำบลคณะผู้สำเร็จราชการแทนพระองค์ในพระปรมาภิไธยสมเด็จพระเจ้าอยู่หัวอาศัยอำนาจตามความในมาตรา ๘ แห่งพระราชบัญญัติเทศบาล พุทธศักราช ๒๔๘๑จึงให้ตราพระราชกฤษฎีกาขึ้นไว้ ดังต่อไปนี้มาตรา ๑ พระราชกฤษฎีกานี้ให้เรียกว่า พระราชกฤษฎีกาจัดตั้งเทศบาลตำบลสะเดาจังหวัดสงขลา พุทธศักราช ๒๔๘๒มาตรา ๒[๑]ให้ใช้พระราชกฤษฎีกานี้ตั้งแต่วันประกาศในราชกิจจานุเบกษาเป็นต้นไปมาตรา ๓ ให้ยกฐานะตำบลสะเดา อำเภอสะเดาจังหวัดสงขลา ตามเขตที่กำหนดไว้ในมาตรา ๔ ขึ้นเป็นเทศบาลตำบล มีนามว่าเทศบาลตำบลสะเดา จังหวัดสงขลามาตรา๔ ให้กำหนดเขตเทศบาลตำบลสะเดาจังหวัดสงขลาไว้ดังนี้ คือด้านใต้ตั้งแต่หลักเขตที่ ๑ ซึ่งตั้งอยู่ทางด้านใต้ ห่างจากสะพานคอนกรีตในหมู่บ้านทับโกบประมาณ๘ กิโลเมตรถือตามเส้นแบ่งเขตระหว่างรัฐปลิศกับรัฐไทรบุรีของอังกฤษไปทางทิศตะวันออกจดหลักเขตที่ ๒ ตรงเขตแดนระหว่างอำเภอสะเดากับรัฐไทรบุรีของอังกฤษและอำเภอจะนะจังหวัดสงขลา ที่เขาบาตูตีกาด้านตะวันออกจากหลักเขตที่ ๒ ถือตามเส้นสันภูเขาน้ำค้าง แบ่งเขตระหว่างอำเภอสะเดากับอำเภอจะนะจังหวัดสงขลา ไปทางทิศเหนือ จดหลักเขตที่ ๓ ตรงเขตแดนระหว่างตำบลสะเดากับตำบลปริก อำเภอสะเดาที่ควนเสม็ดด้านเหนือจากหลักเขตที่ ๓ ถือตามเส้นแบ่งเขตระหว่างตำบลสะเดากับตำบลปริก อำเภอสะเดา ไปทางทิศตะวันตกจดหลักเขตที่ ๔ ตรงเขตแดนระหว่างตำบลสะเดากับตำบลปริกและตำบลทุ่มหมอ อำเภอสะเดาด้านตะวันตกจากหลักเขตที่ ๔ ถือตามเส้นแบ่งเขตระหว่างตำบลสะเดากับตำบลทุ่งหมออำเภอสะเดาและรัฐปลิศของอังกฤษ ขนานและห่างจากทางรถไฟสายใต้ตอนหาดใหญ่ ปาดังเบซาร์ ๔ กิโลเมตร ไปทางทิศใต้ จนบรรจบหลักเขตที่ ๑ตามเส้นแนวเขตดังกำหนดไว้ในมาตรานี้ให้มีหลักย่อยปักไว้เพื่อแสดงแนวเขตด้วยตามควรมาตรา๕ ที่ดินหรือโรงเรือนสิ่งปลูกสร้างของผู้ใดเหลื่อมล้ำเข้ามาในเส้นเขตที่กำหนดไว้ในมาตรา๔ แม้แต่ส่วนหนึ่งส่วนใดให้ถือว่าที่ดินซึ่งติดต่อเป็นผืนเดียวกันนั้น หรือโรงเรือนสิ่งปลูกสร้างนั้นๆ อยู่ในเขตเทศบาลเต็มทุกส่วนมาตรา ๖ ให้รัฐมนตรีว่าการกระทรวงมหาดไทยมีหน้าที่รักษาการให้เป็นไปตามพระราชกฤษฎีกานี้ผู้รับสนองพระบรมราชโองการพิบูลสงครามนายกรัฐมนตรีศรินรัตน์/จัดทำ๑๖ เมษายน ๒๕๖๓ปาจรีย์/ตรวจ๘ ตุลาคม ๒๕๖๓[๑] ราชกิจจานุเบกษาเล่ม ๕๖/-/หน้า ๙๖๓/๓๐ กันยายน ๒๔๘๒
พระราชกฤษฎีกากำหนดเขตที่ดินในท้องที่ตำบลนาทอง ตำบลเหล่าบัวบาน อำเภอเชียงยืนและตำบลหนองบัวตำบลเขื่อน ตำบลยางท่าแจ้ง อำเภอโกสุมพิสัยจังหวัดมหาสารคามให้เป็นเขตโครงการจัดรูปที่ดินพ.ศ.๒๕๔๗ ภูมิพลอดุลยเดชป.ร.ให้ไว้ณ วันที่ ๑๓ มีนาคม พ.ศ. ๒๕๔๗เป็นปีที่๕๙ ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้าฯ ให้ประกาศว่าโดยที่เป็นการสมควรกำหนดเขตที่ดินในท้องที่ตำบลนาทอง ตำบลเหล่าบัวบาน อำเภอเชียงยืน และตำบลหนองบัว ตำบลเขื่อนตำบลยางท่าแจ้ง อำเภอโกสุมพิสัย จังหวัดมหาสารคาม ให้เป็นเขตโครงการจัดรูปที่ดิน อาศัยอำนาจตามความในมาตรา ๒๒๑ของรัฐธรรมนูญแห่งราชอาณาจักรไทย และมาตรา ๒๔ วรรคหนึ่งแห่งพระราชบัญญัติจัดรูปที่ดินเพื่อเกษตรกรรม พ.ศ. ๒๕๑๗อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๕ มาตรา ๓๖ มาตรา ๔๘ มาตรา ๔๙ และมาตรา ๕๐ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย จึงทรงพระกรุณาโปรดเกล้าฯให้ตราพระราชกฤษฎีกาขึ้นไว้ ดังต่อไปนี้มาตรา ๑ พระราชกฤษฎีกานี้เรียกว่า พระราชกฤษฎีกากำหนดเขตที่ดินในท้องที่ตำบลนาทอง ตำบลเหล่าบัวบาน อำเภอเชียงยืน และตำบลหนองบัว ตำบลเขื่อนตำบลยางท่าแจ้ง อำเภอโกสุมพิสัย จังหวัดมหาสารคาม ให้เป็นเขตโครงการจัดรูปที่ดินพ.ศ. ๒๕๔๗มาตรา ๒[๑]พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา ๓ ให้ที่ดินในเขตท้องที่ตำบลนาทองตำบลเหล่าบัวบาน อำเภอเชียงยืน และตำบลหนองบัว ตำบลเขื่อน ตำบลยางท่าแจ้งอำเภอโกสุมพิสัย จังหวัดมหาสารคาม ภายในแนวเขตตามแผนที่ท้ายพระราชกฤษฎีกานี้ซึ่งปรากฏรายชื่อเจ้าของหรือผู้ครอบครองที่ดินโดยชอบด้วยกฎหมายตามบัญชีท้ายพระราชกฤษฎีกานี้เป็นเขตโครงการจัดรูปที่ดินมาตรา ๔ ให้รัฐมนตรีว่าการกระทรวงเกษตรและสหกรณ์และรัฐมนตรีว่าการกระทรวงมหาดไทยรักษาการตามพระราชกฤษฎีกานี้ผู้รับสนองพระบรมราชโองการพันตำรวจโททักษิณ ชินวัตรนายกรัฐมนตรี[เอกสารแนบท้าย]๑. แผนที่ท้ายพระราชกฤษฎีกากำหนดเขตที่ดินในท้องที่ตำบลนาทอง ตำบลเหล่าบัวบาน อำเภอเชียงยืน และตำบลหนองบัว ตำบลเขื่อนตำบลยางท่าแจ้ง อำเภอโกสุมพิสัย จังหวัดมหาสารคาม ให้เป็นเขตโครงการจัดรูปที่ดินพ.ศ. ๒๕๔๗๒.บัญชีรายชื่อเจ้าของหรือผู้ครอบครองที่ดินโดยชอบด้วยกฎหมายท้ายพระราชกฤษฎีกากำหนดเขตที่ดินในท้องที่ตำบลนาทอง ตำบลเหล่าบัวบาน อำเภอเชียงยืน และตำบลหนองบัว ตำบลเขื่อนตำบลยางท่าแจ้ง อำเภอโกสุมพิสัย จังหวัดมหาสารคาม ให้เป็นเขตโครงการจัดรูปที่ดินพ.ศ. ๒๕๔๗(ดูข้อมูลจากภาพกฎหมาย)หมายเหตุ:- เหตุผลในการประกาศใช้พระราชกฤษฎีกาฉบับนี้ คือ เนื่องจากทางราชการได้ดำเนินการสำรวจที่ดินเพื่อจัดรูปที่ดินเพื่อเกษตรกรรมในท้องที่ตำบลนาทอง ตำบลเหล่าบัวบาน อำเภอเชียงยืน และตำบลหนองบัว ตำบลเขื่อนตำบลยางท่าแจ้ง อำเภอโกสุมพิสัย จังหวัดมหาสารคาม และได้สอบถามความสมัครใจจากเจ้าของที่ดินแล้วเจ้าของที่ดินมีจำนวนเกินกึ่งหนึ่งของบรรดาเจ้าของที่ดินทั้งหมดได้ยินยอมให้ทางราชการดำเนินการจัดรูปที่ดินได้สมควรกำหนดเขตที่ดินในท้องที่ดังกล่าวให้เป็นเขตโครงการจัดรูปที่ดิน จึงจำเป็นต้องตราพระราชกฤษฎีกานี้ศิรวัชร์/จัดทำ๑๒กรกฎาคม ๒๕๖๐[๑]ราชกิจจานุเบกษา เล่ม ๑๒๑/ตอนที่ ๓๑ ก/หน้า ๖/๓ พฤษภาคม ๒๕๔๗
คำพิพากษาศาลฎีกาที่ 369/2486หลักกฎหมาย: บาดแผลที่ถือว่าถึงบาดเจ็บ บาดแผลตามข้อเท็จจริงที่ศาลอุทธรณ์ฟังมานั้นจะถึงบาดเจ็บหรือไม่เป็นปัญหาข้อกฎหมาย ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 369/2486อัยการอุดร และร้อยตำรวจตรีเลื่อน บุนยจิตติโจทก์นายอนุรุท นาครทรรพจำเลย กฎหมายลักษณะอาญา ม. 254, ม. 338 (3) ป.วิ.อ. ม. 220บาดแผลที่ถือว่าถึงบาดเจ็บ บาดแผลตามข้อเท็จจริงที่ศาลอุทธรณ์ฟังมานั้นจะถึงบาดเจ็บหรือไม่เป็นปัญหาข้อกฎหมาย(จำรูญ โปษยานนท์-คง อิสรภักดี-เยี่ยม เลขวนิชธัมวิทักส์)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 369/2486อัยการอุดร และร้อยตำรวจตรีเลื่อน บุนยจิตติโจทก์นายอนุรุท นาครทรรพจำเลย กฎหมายลักษณะอาญา ม. 254, ม. 338 (3) ป.วิ.อ. ม. 220บาดแผลที่ถือว่าถึงบาดเจ็บ บาดแผลตามข้อเท็จจริงที่ศาลอุทธรณ์ฟังมานั้นจะถึงบาดเจ็บหรือไม่เป็นปัญหาข้อกฎหมาย(จำรูญ โปษยานนท์-คง อิสรภักดี-เยี่ยม เลขวนิชธัมวิทักส์)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
พระราชบัญญัติยาเสพติดให้โทษ (ฉบับที่ 4) พ.ศ. 2543พระราชบัญญัติ ยาเสพติดให้โทษ (ฉบับที่ ๔) พ.ศ. ๒๕๔๓ภูมิพลอดุลยเดช ป.ร. ให้ไว้ ณ วันที่ ๑๕ พฤศจิกายน พ.ศ. ๒๕๔๓ เป็นปีที่ ๕๕ ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯ ให้ประกาศว่า โดยที่เป็นการสมควรแก้ไขเพิ่มเติมกฎหมายว่าด้วยยาเสพติดให้โทษ พระราชบัญญัตินี้มีบทบัญญัติบางประการเกี่ยวกับการจำกัดสิทธิและเสรีภาพของบุคคล ซึ่งมาตรา ๒๙ ประกอบกับมาตรา ๔๘ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย จึงทรงพระกรุณาโปรดเกล้าฯ ให้ตราพระราชบัญญัติขึ้นไว้โดยคำแนะนำและยินยอมของรัฐสภา ดังต่อไปนี้มาตรา 1 มาตรา ๑ พระราชบัญญัตินี้เรียกว่า "พระราชบัญญัติยาเสพติดให้โทษ (ฉบับที่ ๔) พ.ศ. ๒๕๔๓"มาตรา 2 มาตรา ๒ พระราชบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา 3 มาตรา ๓ ให้เพิ่มความต่อไปนี้เป็นมาตรา ๑๐๒ ทวิ แห่งพระราชบัญญัติยาเสพติดให้โทษ พ.ศ. ๒๕๒๒ "มาตรา ๑๐๒ ทวิ ในกรณีที่มีการฟ้องคดีความผิดเกี่ยวกับยาเสพติดให้โทษในประเภท ๑ หรือในประเภท ๒ ต่อศาล และไม่ได้มีการโต้แย้งเรื่องประเภท จำนวน หรือน้ำหนักของยาเสพติดให้โทษมาตรา 3 ถ้าศาลชั้นต้นมีคำพิพากษาหรือมีคำสั่งให้ริบยาเสพติดให้โทษดังกล่าวตามมาตรา ๑๐๒ หรือตามกฎหมายอื่น และไม่มีคำเสนอว่าผู้เป็นเจ้าของแท้จริงไม่ได้รู้เห็นเป็นใจด้วยในการกระทำความผิดภายในกำหนดสามสิบวันนับแต่วันที่ศาลมีคำพิพากษาหรือคำสั่งให้ริบยาเสพติดให้โทษนั้นมาตรา 3 ให้กระทรวงสาธารณสุขหรือผู้ซึ่งกระทรวงสาธารณสุขมอบหมายทำลายหรือนำไปใช้ประโยชน์ได้ตามระเบียบที่กระทรวงสาธารณสุขกำหนด"มาตรา 4 มาตรา ๔ บรรดาคดีความผิดเกี่ยวกับยาเสพติดให้โทษในประเภท ๑ หรือในประเภท ๒ ที่ไม่ได้มีการโต้แย้งเรื่องประเภท จำนวน หรือน้ำหนักของยาเสพติดให้โทษ ถ้าศาลชั้นต้นได้มีคำพิพากษาหรือคำสั่งให้ริบยาเสพติดให้โทษดังกล่าวตามมาตรา ๑๐๒ หรือตามกฎหมายอื่นมาตรา 4 ก่อนวันที่พระราชบัญญัตินี้ใช้บังคับและไม่มีคำเสนอว่าผู้เป็นเจ้าของแท้จริงไม่ได้รู้เห็นเป็นใจด้วยในการกระทำความผิดภายในกำหนดสามสิบวันนับแต่วันที่ศาลมีคำพิพากษาหรือคำสั่งให้ริบยาเสพติดให้โทษนั้นมาตรา 4 ให้กระทรวงสาธารณสุขหรือผู้ซึ่งกระทรวงสาธารณสุขมอบหมายทำลายหรือนำไปใช้ประโยชน์ได้ตามระเบียบที่กระทรวงสาธารณสุขกำหนดมาตรา 5 มาตรา ๕ ให้รัฐมนตรีว่าการกระทรวงสาธารณสุขรักษาการตามพระราชบัญญัตินี้ผู้รับสนองพระบรมราชโองการ ชวน หลีกภัย นายกรัฐมนตรีหมายเหตุ :- เหตุผลในการประกาศใช้พระราชบัญญัติฉบับนี้ คือ เนื่องจากในปัจจุบันคดียาเสพติดให้โทษมีปริมาณเพิ่มขึ้นทุกปี และการพิจารณาคดีต้องใช้เวลานานกว่าคดีจะถึงที่สุด ในระหว่างนั้นศาลชั้นต้นมีคำพิพากษาหรือคำสั่งให้ริบของกลางยาเสพติดให้โทษตามมาตรา ๑๐๒ แห่งพระราชบัญญัติยาเสพติดให้โทษ พ.ศ. ๒๕๒๒หรือตามกฎหมายอื่น พระราชบัญญัติยาเสพติดให้โทษ พ.ศ. ๒๕๒๒ ยังไม่มีบทบัญญัติให้กระทรวงสาธารณสุข หรือผู้ซึ่งกระทรวงสาธารณสุขมอบหมายมีอำนาจทำลายหรือนำของกลางยาเสพติดให้โทษไปใช้ประโยชน์ได้ ส่งผลให้รัฐต้องสิ้นเปลืองงบประมาณเป็นจำนวนมากในแต่ละปี เพื่อการเก็บรักษาและดูแลของกลางยาเสพติดให้โทษไม่ให้สูญหายดังนั้น เพื่อเป็นการประหยัดงบประมาณ สมควรแก้ไขเพิ่มเติมพระราชบัญญัติยาเสพติดให้โทษ พ.ศ. ๒๕๒๒ เพื่อให้กระทรวงสาธารณสุขหรือผู้ซึ่งกระทรวงสาธารณสุขมอบหมายมีอำนาจทำลายยาเสพติดให้โทษที่ศาลชั้นต้นมีคำพิพากษาหรือมีคำสั่งให้ริบหรือนำยาเสพติดให้โทษดังกล่าวไปใช้ประโยชน์ได้ จึงจำเป็นต้องตราพระราชบัญญัตินี้
ประกาศกระทรวงอุตสาหกรรมประกาศกระทรวงอุตสาหกรรมเรื่องการจัดตั้งเขตอุตสาหกรรมทั่วไป นิคมอุตสาหกรรมสมุทรสาคร[๑] โดยที่เป็นการสมควรให้จัดตั้งเขตอุตสาหกรรมทั่วไปนิคมอุตสาหกรรมในจังหวัดสมุทรสาครอาศัยอำนาจตามความในมาตรา ๕ และมาตรา ๓๖วรรคสองแห่งพระราชบัญญัติการนิคมอุตสาหกรรมแห่งประเทศไทย พ.ศ. ๒๕๒๒รัฐมนตรีว่าการกระทรวงอุตสาหกรรม จึงประกาศจัดตั้งเขตอุตสาหกรรมทั่วไปนิคมอุตสาหกรรมสมุทรสาคร ในท้องที่ตำบลท่าทราย และตำบลบางกระเจ้าอำเภอเมืองสมุทรสาคร จังหวัดสมุทรสาคร ตามแผนที่ท้ายประกาศนี้ประกาศณ วันที่ ๑๔ สิงหาคม ๒๕๓๓พลตำรวจเอกประมาณ อดิเรกสารรัฐมนตรีว่าการกระทรวงอุตสาหกรรม[เอกสารแนบท้าย]๑.[๒]แผนที่ท้ายประกาศกระทรวงอุตสาหกรรม เรื่อง การจัดตั้งเขตอุตสาหกรรมทั่วไปนิคมอุตสาหกรรมสมุทรสาคร (แก้ไขเพิ่มเติม)(ดูข้อมูลจากภาพกฎหมาย)ประกาศคณะกรรมการการนิคมอุตสาหกรรมแห่งประเทศไทยเรื่อง การเปลี่ยนแปลงเขต เขตอุตสาหกรรมทั่วไป นิคมอุตสาหกรรมสมุทรสาคร[๓]ทั้งนี้ ตั้งแต่วันถัดจากวันประกาศในราชกิจจานุเบกษาเป็นต้นไปปริยานุช/พิมพ์๔ กุมภาพันธ์๒๕๕๘นุสรา/ผู้ตรวจ๔ กุมภาพันธ์๒๕๕๘[๑] ราชกิจจานุเบกษาเล่ม ๑๑๗/ตอนที่ ๑๘๑/หน้า ๗๗๔๒/๒๐ กันยายน ๒๕๓๓[๒]แผนที่ท้ายประกาศกระทรวงอุตสาหกรรม เรื่องการจัดตั้งเขตอุตสาหกรรมทั่วไป นิคมอุตสาหกรรมสมุทรสาครแก้ไขเพิ่มเติมโดยประกาศคณะกรรมการการนิคมอุตสาหกรรมแห่งประเทศไทย เรื่องการเปลี่ยนแปลงเขต เขตอุตสาหกรรมทั่วไป นิคมอุตสาหกรรมสมุทรสาคร ลงวันที่ ๑๕สิงหาคม ๒๕๕๗[๓] ราชกิจจานุเบกษาเล่ม ๑๓๑/ตอนพิเศษ ๑๙๐ ง/หน้า ๑๒/๒๖ กันยายน ๒๕๕๗
คำพิพากษาศาลฎีกาที่ 6529/2539หลักกฎหมาย: รถยนต์ที่จำเลยรับประกันภัยไว้เพิ่งซ่อมเสร็จหลังจากโจทก์ที่ 1ฟ้องคดีแล้ว แต่สิทธิเรียกร้องค่าสินไหมทดแทนที่โจทก์ที่ 1 ในฐานะผู้เอาประกันภัยรถยนต์คันดังกล่าวมีต่อจำเลยในฐานะผู้รับประกันภัยบังเกิดขึ้นแล้วตั้งแต่วันเกิดเหตุดังนั้น โดยนัยแห่ง ป.พ.พ. มาตรา 224 วรรคหนึ่ง โจทก์ที่ 1 จึงชอบที่จะฟ้องเรียกดอกเบี้ยร้อยละเจ็ดครึ่งต่อปีของต้นเงินค่าสินไหมทดแทนเอาแก่จำเลยนับแต่วันฟ้องซึ่งเป็นวันในระหว่างเวลาที่จำเลยผิดนัดได้ ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 6529/2539นายอภิวัฒน์ พิรุฬหพัสต์ กับพวกโจทก์บริษัทไทยพัฒนาประกันภัย จำกัดจำเลย ป.พ.พ. ม. 224 วรรคหนึ่ง, ม. 877รถยนต์ที่จำเลยรับประกันภัยไว้เพิ่งซ่อมเสร็จหลังจากโจทก์ที่ 1ฟ้องคดีแล้ว แต่สิทธิเรียกร้องค่าสินไหมทดแทนที่โจทก์ที่ 1 ในฐานะผู้เอาประกันภัยรถยนต์คันดังกล่าวมีต่อจำเลยในฐานะผู้รับประกันภัยบังเกิดขึ้นแล้วตั้งแต่วันเกิดเหตุดังนั้น โดยนัยแห่ง ป.พ.พ. มาตรา 224 วรรคหนึ่ง โจทก์ที่ 1 จึงชอบที่จะฟ้องเรียกดอกเบี้ยร้อยละเจ็ดครึ่งต่อปีของต้นเงินค่าสินไหมทดแทนเอาแก่จำเลยนับแต่วันฟ้องซึ่งเป็นวันในระหว่างเวลาที่จำเลยผิดนัดได้(สุรินทร์ นาควิเชียร-ปรีชา เฉลิมวณิชย์-สละ เทศรำพรรณ)ศาลแพ่ง - นายสุรศักดิ์ นาราสัจจ์ศาลอุทธรณ์ - นายกฤต บุญญานุสนธิ์แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 6529/2539นายอภิวัฒน์ พิรุฬหพัสต์ กับพวกโจทก์บริษัทไทยพัฒนาประกันภัย จำกัดจำเลย ป.พ.พ. ม. 224 วรรคหนึ่ง, ม. 877รถยนต์ที่จำเลยรับประกันภัยไว้เพิ่งซ่อมเสร็จหลังจากโจทก์ที่ 1ฟ้องคดีแล้ว แต่สิทธิเรียกร้องค่าสินไหมทดแทนที่โจทก์ที่ 1 ในฐานะผู้เอาประกันภัยรถยนต์คันดังกล่าวมีต่อจำเลยในฐานะผู้รับประกันภัยบังเกิดขึ้นแล้วตั้งแต่วันเกิดเหตุดังนั้น โดยนัยแห่ง ป.พ.พ. มาตรา 224 วรรคหนึ่ง โจทก์ที่ 1 จึงชอบที่จะฟ้องเรียกดอกเบี้ยร้อยละเจ็ดครึ่งต่อปีของต้นเงินค่าสินไหมทดแทนเอาแก่จำเลยนับแต่วันฟ้องซึ่งเป็นวันในระหว่างเวลาที่จำเลยผิดนัดได้(สุรินทร์ นาควิเชียร-ปรีชา เฉลิมวณิชย์-สละ เทศรำพรรณ)ศาลแพ่ง - นายสุรศักดิ์ นาราสัจจ์ศาลอุทธรณ์ - นายกฤต บุญญานุสนธิ์แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ